Miljømyndighetene: Ikke vask bilen hjemme!
- Bilvaskemidler kan inneholde miljøfarlige stoffer. Det er derfor best å vaske bilen på bensinstasjonen da disse skal ha systemer for å håndtere vaskevannet. Vi fraråder folk fra å vaske bilen hjemme, sier senioringeniør Bodil N. Faarlund i Miljødirektoratet. 10.000 kroner i bot Den svenske kommunen Jönköping innført i fjor bøter på opptil 10.000 kroner dersom noen av byens innbyggere vasker bilen hjemme eller i gaten. Grunnene er at avfettingsmiddel og miljøskadelige stoffer renner så ut i innsjøer, vann eller havet og kan ende opp med å forurense drikkevann. - For at det skal bli aktuelt for noen å måtte betale kreves det at de har vasket flere ganger og fortsetter med dette også etter at de har mottatt brev fra oss. Så langt er det ingen som har blitt anmeldt, sier miljøkonsulent i Jönköping, Peter Prima. Falske anmeldelser fra naboer Han sier at det har blitt en merkbar økning i antall vasker på de lokale vaskehallene og bensinstasjonene, men at systemet også har en liten svakhet. - Ulempen er at vi har fått en hel del klager fra naboer som er uenige med hverandre og derfor passer på å anmelde hverandre for feilaktig bilvask selv om det ikke har skjedd, sier Prima til VG. Forbudt i flere land I flere europeiske land som blant annet Tyskland er det faktisk forbudt å vaske bilen hjemme i oppkjørselen av de samme grunnene som i Sverige. I Norge er det ifølge Miljødirektoratet ikke noe stor risiko for at bilvaskemidler skal ende opp i drikkevannskildene. Her er det mer snakk om å holde de skadelige stoffene borte fra naturen. Moderne bilpleieprodukter inneholder imidlertid mindre miljøgifter enn den gjorde tidligere. 3000 tonn bilpleiemidler Ifølge en gjennomgang Miljødirektoratet har foretatt er utslippene av miljøgifter mer enn halvert fra 2006 til 2012. Siden 2005 er det årlig registrert at det i Norge er brukt opp mot 3000 tonn bilpleiemidler med innhold av kjemikalier som har helse- og miljøfarlig virkning. - Vi er helt enig med direktoratet. Sterk såpe hører ikke hjemme i oppkjørselen. Det er ikke bra for miljøet, sier markedskommunikasjonssjef i Kärcher, Lars Nyhaugen. De er markedsledende i Norge på salg av høytrykksspylere til hjemmemarkedet. Kärcher selger også to typer bilvask men ingen av dem bærer miljømerket. - Nei det stemmer, men de er 90 prosent nedbrytbare i naturen og er mildere såper enn mange andre varianter som er ute på markedet. FLERE BIL- OG MOTORNYHETER HER! ALFABETISK OVERSIKT OVER SAMTLIGE BILTESTER.
Bruker du ikke såkalte svanemerkede vaskemidler fraråder norske miljømyndigheter deg å vaske bilen hjemme. I den svenske byen Jönköping kan du faktisk få bot om du gjør dette.